

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: VFO/471-6/2011.  Napirend sorszáma:  Napirend sorszáma: |  |

**Előterjesztés**

**Hévíz Város Önkormányzatának Képviselő-testülete**

**2011. augusztus 30-i nyilvános ülésére**

**Tárgy:** Hévíz Város Önkormányzata településfejlesztési célú elővásárlási jogának megállapításáról szóló **7/2001. (III. 14.)** önkormányzati rendelet módosítása.

(Hévíz, Sugár köz. 4. hrsz: 1412. szám alatti ingatlan törlése )

**Az előterjesztő:** Papp Gábor polgármester

**Készítette:**  Karsádi György főépítész

**Megtárgyalta:** Városfejlesztési, Természet- és Környezetvédelmi Bizottság

Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat Képviselő-testülete 7/2001. (III.14.) számú rendeletével elővásárlási jog bejegyzéséről döntött - többek között - a hévízi 1412. hrsz-ú ingatlanra vonatkozóan. A rendelet alapján a Keszthelyi Körzeti Földhivatal 33.995/2011. számú határozatával jegyezte be az elővásárlási jogot.

A hivatkozott ingatlan 1/1 hányadban Dr. Gremspergerné Drippey Mária Anna, 1125. Budapest, Tusnádi u. 9/a szám alatti lakos tulajdonában van.

Fent nevezett tulajdonos 2011 április 18-án érkeztetett – Polgármester Úrnak címzett – levelében kéréssel fordult, hogy a fenti címen lévő ingatlanjáról az Önkormányzat elővásárlási jogának földhivatali bejegyzését töröltessük, mert az ingatlant szeretné értékesíteni.

Hogy megalapozottan nyilatkozni tudjunk, 2011 május 25-én Leng Zoltán építésügyi csoportvezetővel megtekintettük az épületet. Megállapítottuk, hogy a jelenlegi egylakásos, de emeletes épület szintjeinek szétválasztásával és a tetőtér beépítésével 3 db kettő szobás lakás alakítható ki cca.12-13 millió Ft. ráfordítással. A vételárat hozzászámítva átírással együtt cca. 35 milliós kiadást jelentene.

Átgondolva az Önkormányzat 2011 évi fejlesztési feladatait és sorrendet állítva erre a beruházásra jelenleg nem biztosítható pénzeszköz.

A fenti tényt 2011 július 18-án kelt levelemben közöltem a tulajdonossal, amit tudomásul vett. Ugyanakkor kérte, hogy az elővásárlási jogunk földhivatali törlését ejtsük meg, hogy az ingatlanát tehermentesen értékesíteni tudja.

Az előadottak alapján kérem a t. Képviselő-testületet, hogy nyilatkozni szíveskedjék, miszerint Hévíz Város Önkormányzata elővásárlási jogával élni nem kíván.

A döntés egyszerű szótöbbséget igényel.

Hévíz, 2011. augusztus 19.

Bizottsági vélemények:

Hévíz Város Önkormányzata Képviselő-testületének Városfejlesztési, Természet- és Környezetvédelmi Bizottsága a hévízi 1412 hrsz-ú ingatlanra bejegyzett önkormányzati elővásárlási jog törlésére irányuló előterjesztésben és a határozati javaslatban megfogalmazottakat támogatja.

Szavazati arányok: 4 igen, 0 nem, 0 tartózkodás

Hévíz Város Önkormányzatának Pénzügyi és Turisztikai Bizottsága a „**Hévíz Város Önkormányzata településfejlesztési célú elővásárlási jogának megállapításáról szóló 7/2001. (III. 14.) önkormányzati rendelet módosítása (Hévíz Sugár u. 4. szám alatti ingatlan törlése)**” című rendelettervezetet elfogadásra javasolja a képviselő-testület részére – 5 igen szavazattal, ellenszavazat és tartózkodás nélkül

**II.**

**Határozati javaslat**

# Hévíz Város Önkormányzatának Képviselő-testülete nyilatkozik, hogy a hévízi 1412. hrsz-ú (Hévíz, Sugár köz. 4.) ingatlan Dr. Gremspergerné Drippey Mária nevén álló tulajdoni illetőségének eladásával kapcsolatban elővásárlási jogával nem kíván élni.

1. A Képviselő-testület felkéri Hévíz Város Polgármesterét, hogy a döntésről a Keszthelyi Körzeti Földhivatal felé az intézkedést tegye meg.

Felelős: Papp Gábor polgármester

Határidő: azonnal